

****

**KAPADOKIJA**

***SA POSETOM ANKARI I ISTANBULU***

**5 noćenja / 9 dana / autobusom**

cenovnik br. 2 od 26.03.2024.

***Kapadokija, zemlja nestvarne lepote. Istoimena regija u kojoj se zapanjujuća prirodna lepota meša sa istorijskim znamenitostima, predstavlja jedan od najlepših pejzaža sveta. Sam naziv Kapadokija na persijskom jeziku znači zemlja lepih konja, a zbog svoje uloge koju je odigrala tokom ranog hrišćanstva, drugo ime joj je i Kolevka hrišćanstva. Ipak, ono po čemu je Kapadokija najpoznatija jesu neobične kamene skulpture, u narodu poznate kao vilinski dimnjaci, koje su nastale taloženjem belog vulkanskog pepela poznatog kao tuf.***

**PROGRAM PUTOVANJA**

**1. DAN, BEOGRAD**

**Polazak iz Beograda u 14h** sa glavne autobuske stanice BAS, centar Beograda, ulaz iz Karađorđeve ulice preko puta hotela Mr. President, sa perona od 34 do 41 koji su predviđeni za polazak turističkih autobusa (detaljnije informacije o polasku: tačan broj perona, naziv prevoznika, kontakt vodiča, biće poznate najkasnije 48h pred putovanje – **ukoliko ne dobijete obaveštenje dan pred putovanje, najkasnije do 14h, obavezno kontaktirajte agenciju**). **Vožnja kroz Srbiju, Bugarsku i Tursku sa kraćim usputnim zadržavanjima radi odmora.**

##### **2. DAN, ANKARA**

Dolazak u Ankaru – glavni grad Turske. Smeštaj u hotel posle 15h. Slobodno vreme za individualne aktivnosti. **Noćenje**.

##### **3. DAN, ANKARA – MAUZOLEJ ATATURKA (*fakultativno*) – JEZERO TUZ – GOREME**

**Doručak. Odjava iz hotela i pakovanje stvari do 9h.** Slobodno vreme ili fakultativno obilazak mauzoleja Mustafe Kemala Ataturka - oca Turaka. Ovo je vrlo važan istorijski i kulturni kompleks koji je posvećen osnivaču i prvom predsedniku Turske Republike. Drugi naziv mauzoleja je Anitkabir što bi na turskom jeziku značilo "mauzolej grob". Mustafa Kemal je zaslužan za razvoj nacionalne svesti među ljudima i tokom svoje petnaestogodišnje vladavine, Turska je gotovo dosegla zapadne standarde življenja što je značilo jedan veliki korak napred za ovu zemlju. Izgrađena je škola u svakom gradu i svakom selu, promenjeno je zvanično pismo sa arapskog na latinicu, donete su reforme turskih zakona, a žene su dobile jednaka prava kao muškarci u zemlji. **Nakon razgledanja, kraće slobodno vreme i polazak ka regiji Kapadokija. Usput, obilazak jezera Tuz, drugog po veličini jezera Turske, koji se nalazi u centralnom delu Anadolije**. Zbog velikog saliniteta, ime jezera na turskom znači "slano jezero". Nakon što tokom zime ima plavu boju, jezero leti zbog alge dunaliella salina menja boju u mešavinu crvene i bele. Ova promena boje iz plave u crvenu u Slanom jezeru vrlo je retka pojava u svetu. Upravo zbog prisustva ovih algi jezero Tuz danas je jedno od najvažnijih gnezdilišta flaminga na svetu. Nastavak putovanja ka Kapadokiji i mestu Goreme. Smeštaj u hotel. **Noćenje**.

**4. DAN, GOREME – LET BALONOM (*fakultativno*) – MUZEJI NA OTVORENOM GOREME I ZELVE / DOLINA PASABAG / DVORAC UCHISAR (*fakultativno*)**

Mogućnost organizovanja fakultativnog leta balonom u svitanje. **Doručak**. **Slobodno vreme ili fakultativni program muzeji na otvorenom Goreme i Zelve / dolina Pasabag / dvorac Uchisar. Polazak na izlet oko 9:30h. Prva stanica je muzeji na otvorenom Goreme i Zelve gde je hiljadama godina vladao monaški život. Unutar muzeja su smešteni manastir, crkve i kapele, a skoro svaka stena je pretvorena u verski objakat oslikan vizantijskim freskama. Ceo kompleks je uvršten i u UNESCO listu Svetske baštine.** Zatim se izlet nastavlja do Pasabaga gde se nalazi najveća koncentracija vilinskih dimnjaka u Kapadokiji koji se mogu prepoznati po svojim duplim, čak i trostrukim kapama. Ovaj tip formacije je jedinstven čak i za Kapadokiju, a ovi vilinski dimnjaci se nazivaju vilinski dimnjaci u obliku pečuraka. Nakon toga sledi obilazak vidikovca kod dvorca Uchisar, odakle se pruža prekrasan pogled ka dvorcu i fantastičnim stenovitim formacijama koje ga okružuju. Povratak u hotel. Slobodno vreme. **Noćenje.**

**5. DAN, GOREME – MANASTIR SELIME / KAYMAKLI ili DERINKUYU / DOLINA IHLARA (*fakultativno*)**

**Doručak. Slobodno vreme ili fakultativni program manastir Selime i podzemni gradovi Kaymakli ili Derinkuyu. Polazak na izlet oko 9:30h. Postoji na desetine podzemnih gradova u Kapadokiji koji su predstavljali utočišta hrišćanima kako bi neometano upražnjavali svoju veru, a najveći gradovi otvoreni za posete su Kaymakli i Derinkuyu.** Ovi gradovi se smatraju devetim čudom antičkog sveta a postoje i veoma osnovane pretpostavke da su bili povezani. Do sada je istraženo 8 spratova, do ukupne dubine od 85 metara, a najniža tri sprata se još uvek istražuju.Procene su da je 25 - 50 hiljada stanovnika moglo da boravi u njima, posedovali su ventilacioni sistem, sistem vodovoda, školu, crkvu, kuhinje i mnoge druge prostorije koje su omogućavale normalan život stanovnika pod zemljom. Postoje brojni tuneli koji ih povezuju sa drugim obližnjim podzemnim gradovima. Posetićemo jedan od ova dva grada, ili Kaymakli ili Derinkuyu. **Nakon obilaska put se nastavlja do manastira Selime, najvećeg manastira u Kapadokiji, sa velikom pećinskom katedralom i prekrasnim pogledom na područje. Zatim obilazimo dolinu Ihlara. Dolina Ihlara je kanjon dubine otprilike 100 metara i formirala ga je reka Melendiz hiljadama godina. Počinje u selu Ihlara i završava se manastirom Selime. Hiljade ljudi je nekada živelo u Ihlara dolini. Na povratku u Goreme, zaustavljamo se na spektakularnom vidikovcu sa pogledom na dolinu golubova. Povratak u hotel. Slobodno vreme. Noćenje.**

**6. DAN, GOREME – URGUP I AVANOS – DAN TRADICIJE (*fakultativno*) - ISTANBUL**

#### ****Doručak**. Odjava iz hotela i pakovanje stvari do 9h.** Slobodno vreme ili fakultativno obilazak okoline gradova Urgup i Avanos. Urgup je turistički centar Kapadokije sa brojnim prodavnicama, kafićima, restoranima... Okolina grada je poznata po vrhunskom domaćem vinu koje se pravi od patuljaste vinove loze koja uspeva u Kapadokiji. Jedna od napoznatijih kamenih formacija u Kapadokiji – Tri lepotice Urgupa se nalazi u blizini. Mogućnost posete tradicionalnim radionicama za ručno farbanje svile ili proizvodnji ćilima. Na obali Crvene reke, najveće u Turskoj, nalazi se još jedan znameniti gradić Kapadokije – Avanos. Stari deo grada sa kaldrmisanim ulicama, crkvom, dzamijom, šetalištem pored reke je mesto koje obavezno treba obići u Avanosu. Takođe, grad je  već vekovima poznat po grnčarstvu i ručno pravljenim keramičkim predmetima koji su među najlepšim suvenirima iz Kapadokije. Slobodno vreme. Polazak za Istanbul u večernjim časovima. Noćna vožnja sa usputnim stajanjima radi odmora.

**7. DAN, ISTANBUL – PEŠAČKA TURA I OBILAZAK LOKALITETA Hipodrom, Plava Džamija, Aja Sofija, dvorište Topkapi palate (*fakultativno*) – TURSKO VEČE (*fakultativno*)**

Dolazak u Istanbul. Smeštaj u hotel. Slobodno vreme za individualne aktivnosti ili odlazak na pešačku turu i obilazak nekih od mnogobrojnih muzeja Istanbula / Topkapi, Aja Sofija, Plava džamija, Hipodrom/. Obilazak Plave Džamije (jedne od tri najveće i najlepše džamije u islamskom svetu), Svete Sofije (nekada najveće pravoslavne crkve na svetu, pa džamije, muzeja i opet džamije od 2020. godine, stare skoro 1500 godina), dvorišta Topkapi palate (velelepne sultanske palate, gde je živela većina turskih sultana sa riznicom dragulja, dijamanata, zlata i ostalih poklona koje su sultani dobijali od svojih vazala i podanika) – ***individualno ulazak u palatu***, Rimski Hipodrom (ogromnog platoa, gde su se za vreme starog Rima održavale trke dvokolica). Povratak u hotel. Slobodno vreme. Uveče fakultativno odlazak u nacionalni restoran na večeru sa programom /trbušni ples/. **Noćenje**.

**8. DAN, ISTANBUL – KRSTARENJE BOSFOROM I POSETA VASELJENSKOJ PATRIJARŠIJI (*fakultativno*)**

**Doručak. Odjava iz hotela i pakovanje stvari do 9h.** Slobodno vreme ili odlazak na fakultativno dnevno krstarenje Bosforom uz razgledanje grada: Zlatni Rog - najlepši deo Istanbula, Galata most i Galata kula, Džamija Selimija, Dolmabahče palata, Bešiktaš - kvart grada sa stadionom istoimenog fudbalskog kluba, Ortokoj kvart, Rumenli hisar - čuvena vizantijska tvrđava, Jedi kule (sedam kula), Devojačka kula, Jildiz palata... Nakon krstarenja, odlazak u kvart grada Fener i poseta Vaseljenskoj patrijaršiji. Slobodno vreme do polaska za Srbiju koje je predviđeno u popodnevnim časovima. Noćna vožnja kroz Bugarsku sa kraćim usputnim zadržavanjima **radi odmora.**

**9. DAN, BEOGRAD**

**Dolazak u Beograd na mesto polaska u prepodnevnim časovima – zavisno od uslova na putu i zadržavanja na graničnim prelazima. Kraj programa.**

|  |  |  |  |
| --- | --- | --- | --- |
| **TERMIN PUTOVANJA** | **HOTEL** | **CENA ARANŽMANA** | **SPECIJALNA CENA** |
| **29.03 – 06.04.2024.** | **ANKARA: TURIST 4\***  **KAPADOKIJA: SUHAN 5\* Avanos**  **ISTANBUL: GRAND LALELI 3\*** | **369 evra** | **349 evra** |

**SPECIJALNA CENA VAŽI ZA OGRANIČEN BROJ MESTA**

**DEVIZNI DEO IZ TABELE SE PLAĆA U DINARSKOJ PROTIVVREDNOSTI PO SREDNJEM KURSU NARODNE BANKE SRBIJE NA DAN UPLATE**

doplata za 1/1 sobu **100 evra** (***isključivo na upit***)

doplata za dodatno sedište u autobusu **50 evra** (***isključivo na upit***)

dete do 12 godina u pratnji dve odrasle osobe (na pomoćnom ležaju) ostvaruje popust 10 evra na cenu aranžmana

dete do 6 godina (u zajedničkom ležaju) ostvaruje popust 40% na cenu aranžmana

*ne postoji mogućnost umanjenja za sopstveni prevoza*

**CENA ARANŽMANA OBUHVATA**

* prevoz autobusom turističke klase (od 16 - 87 mesta) prosečne udobnosti na navedenoj relaciji / mesta se određuju prema **datumu uplate tj sklapanja Ugovora o putovanju**
* smeštaj u hotelu 3\*, 4\* i 5\* (po lokalnoj kategorizaciji) u 1/2 i 1/2+1 (treći krevet je pomoćni ležaj manjih dimenzija - ***isključivo na upit***) sobama u Ankari na bazi **1 noćenja** sa doručkom, **3 noćenja** sa doručkom u mestu Avanos u Kapadokiji, **1 noćenja** sa doručkom u Istanbulu
* razgledanja prema programu u pratnji vodiča
* usluge turističkog vodiča
* troškove ogranizacije putovanja

**ARANŽMANA NE OBUHVATA**

* putno zdravstveno osiguranje (do 17 god – 1053 din, od 18 do 70 god – 1504 din, od 70 god i više – 2180 din) sa osiguranom sumom do 30000 evra **PUTNO ZDRAVSTVENO OSIGURANJE SE PREPORUČUJE ZA PUTOVANJE U INOSTRANSTVO RADI VAŠE SIGURNOSTI**
* individualne troškove – nepomenute usluge
* fakultativne izlete
* **transfer iz NOVOG SADA – doplata 25 evra / minimum 4 putnika, transfer iz VRŠCA – doplata 20 evra / minimum 8 putnika**

**NAČIN PLAĆANJA**

* 30% prilikom rezervacije, ostatak isplaćeno najkasnije 7 dana pred putovanje
* platnim karticama VISA, DINA, MAESTRO, MASTER CARD, AMERICAN EXPRESS
* na rate čekovima bez kamate, 40% avans, poslednja rata 2 meseca nakon putovanja, realizacija 10. ili 20. u mesecu – čekovi se deponuju u agenciji najkasnije 7 dana pred putovanje
* avans 30%, ostatak odloženo - do 3 mesečne rate kreditnim karticama BANCA INTESA – VISA, MASTER CARD I AMERICAN EXPRESS
* karticama Poštanske štedionice do 6 jednakih mesečnih rata
* putem administrativne zabrane na 4 mesečne rate

**FAKULTATIVNI IZLETI** (*minimum 25 pax za realizaciju*)

* **MAUZOLEJ ATATURK (*uključena ulaznica*) 20 evra**
* **LET BALONOM –** u dogovoru sa vodičem na licu mesta i ukoliko okolnosti i vremenski uslovi dozvoljavaju. Okvirna cena leta je od **200 - 250 evra** (cena je podložna promeni i realizacija ovog izleta zavisi isključivo od raspoloživosti balona i vremenskih uslova na koje agencija ne može uticati)
* **MUZEJI NA OTVORENOM GOREME I ZELVE / DOLINA PASABAG / DVORAC UCHIAR *(uključene ulaznice)* 60 evra**
* **MANASTIR SELIME / DERINKUYU / DOLINA IHLARA *(uključene ulaznice)* 65 evra**
* **URGUP I AVANOS 45 evra**
* **PEŠAČKA TURA I OBILAZAK LOKALITETA** (DVORIŠTE TOPKAPI, PLAVA DŽAMIJA, AJA SOFIJA) **25 evra – *ulaznica za Topkapi se kupuje individualno na licu mesta***
* **KRSTARENJE BOSFOROM SA OBILASKOM VASELJENSKE PATRIJARŠIJE** **20 evra**
* **TURSKO VEČE SA VEČEROM I 2 PIĆA** **30 evra**

**NAPOMENA**

Fakultativni izleti nisu obavezni deo programa i zavise od broja prijavljenih putnika. Cena se uglavnom sastoji od troškova rezervacije, prevoza, parkinga, vodiča, ulaznica, organizacije... Cene izleta podložne su promenama u slučaju nedovoljnog broja prijavljenih putnika ili u slučaju promena cena ulaznica na lokalitetima. Agencija ne snosi odgovornost promene cene ulaznica na lokalitetima u odnosu na dan izlaska programa. U slučaju nedovoljnog broja putnika, organizator izleta zadržava pravo ponuditi korigovane, više cene u odnosu na zainteresovani broj putnika koje isti nisu u obavezi da prihvate. Termini fakultativnih izleta su promenljivi i zavise od slobodnih termina po lokalitetima, broja prijavljenih putnika i objektivnih okolnosti. Izvršilac usluga na odredištu je inopartner.

**OPIS SMEŠTAJA - *opisi smeštajnih objekata su informativnog karaktera***

**KAPADOKIJA - SUHAN 3\***Nalazi se u gradu Avanos. Sobe su 1/2 i 1/2+1 (treći krevet je pomoćni ležaj manjih dimenzija – ***isključivo na upit***). Hotel ima aperitiv bar, restoran, sef, parking. Sobe su sa TWC, TV, mini bar, telefonom… *https://suhankapadokya.com/en/*

**ANKARA - TURIST 4\***Nalazi se u širem centru grada, na liniji gradskog prevoz. Sobe su 1/2 i 1/2+1 (treći krevet je pomoćni ležaj manjih dimenzija – ***isključivo na upi***t). Hotel ima aperitiv bar, restoran, sef, parking. Sobe su sa TWC, TV, mini bar, telefonom…  *www.turisthotel.com.tr/*

**ISTANBUL – GRAND LALELI *3\**** Nalazi se u starom istorijskom jezgru - Laleli, u trgovačkoj i turističkoj zoni, u blizini Kapali čaršije.Hotel ima aperitiv bar, restoran... Sobe su 1/2 i 1/2 + 1 (treći krevet je pomoćni ležaj manjih dimenzija - ***isključivo na upit***) sa TWC, TV, telefonom, mini barom...

**NAPOMENA: Prtljag putnika sme da sadrži isključivo poklone i stvari za ličnu upotrebu!**

[***Za putnike koji poseduju crveni biometrijski pasoš Republike Srbije,******za ulazak u Republiku Tursku, pasoš treba da važi minimum 6 meseci od dana povratka sa putovanja.***](http://travellino.rs/Default.aspx)

#### *MOLIMO VAS DA SE PRE ZAKLJUČENJA UGOVORA O PUTOVANJU UPOZNATE SA PROGRAMOM PUTOVANJA I POSEBNIM NAPOMENAMA KOJE SU SASTAVNI DEO PROGRAMA PUTOVANJA, KAO I OPŠTIM USLOVIMA PUTOVANJA AGENCIJE TRAVELLINO*

***PREMA ZAKONU O TURIZMU ORGANIZATOR PUTOVANJA IMA PROPISANU POLISU OSIGURANJA BROJ 470000053995 OD 01.10.2022. GODINE - ROK VAŽENJA 01.10.2023. GODINE, POLISA TRIGLAV OSIGURANJE A.D.O, U VISINI OD 30.000 EVRA ZA SLUČAJ INSOLVENTNOSTI ORGANIZATORA PUTOVANJA I ZA SLUČAJ NAKNADE ŠTETE KOJA SE PROUZROKUJE PUTNIKU NEISPUNJENJEM, DELIMIČNIM ISPUNJENJEM ILI NEUREDNIM ISPUNJENJEM OBAVEZA ORGANIZATORA PUTOVANJA KOJE SU ODREĐENE OPŠTIM USLOVIMA I PROGRAMOM PUTOVANJA***

PROGRAM JE RAĐEN NA BAZI MINIMUM 50 PUTNIKA

U SLUČAJU NEDOVOLJNOG BROJA PUTNIKA ROK ZA OTKAZ PUTOVANJA JE PET DANA PRE POČETKA PUTOVANJA

AGENCIJA ZADRŽAVA PRAVO DA REALIZUJE PREVOZ UZ KOREKCIJU CENE ILI U SARADNJI SA DRUGOM AGENCIJOM

AGENCIJA ZADRŽAVA PRAVO KOREKCIJE CENA U SLUČAJU PROMENA NA DEVIZNOM TRŽIŠTU

AGENCIJA NE SNOSI ODGOVORNOST ZA EVENTUALNE DRUGAČIJE USMENE INFORMACIJE O PROGRAMU PUTOVANJA

ORGANIZATOR ZADRŽAVA PRAVO PROMENE REDOSLEDA POJEDINIH SADRŽAJA U PROGRAMU

**UZ OVAJ PROGRAM VAŽE OPŠTI USLOVI PUTOVANJA TURISTIČKE AGENCIJE TRAVELLINO**

**POSEBNE NAPOMENE SU SASTAVNI DEO PROGRAMA PUTOVANJA**

**ORGANIZATOR PUTOVANJA TURISTIČKA AGENCIJA TRAVELLINO, LICENCA OTP 86/2021, kategorija A**

broj programa 008/2024

**POSEBNE NAPOMENE**

* **Preporuka agencije je da putnik uplati individualno osiguranje od otkaza putovanja jer u suprotnom za svaki otkaz od strane putnika postupaće se isključivo po Opštim uslovima putovanja – tačka 10 ODUSTAJANJE PUTNIKA OD PUTOVANJA.**
* Redosled sedenja u autobusu se pravi prema datumu uplate tj sklapanja Ugovora o putovanju. Prilikom pravljenja redosleda sedenja uzimaju se u obzir stariji putnici, trudnice, porodice sa decom (do 12 godina), putnici sa dokumentovanim zdravstvenim problemima… Prvi red sedišta su službena sedišta i ako nema potrebe, ne izdaju se putnicima. Putnik je dužan da prihvati sedište koje mu agencija dodeli.
* Putnik je dužan da prilikom potpisivanja ugovora dostavi organizatoru putovanja sve tražene podatke, uključujući i broj isprave sa kojom se prelazi granica. Ukoliko prilikom potpisivanja ugovora nije dostavio traženi podatak, rok za dostavu je 48 sati.
* Za putnike koji poseduju crveni biometrijski pasoš Republike Srbije, za ulazak u EU pasoš treba da važi minimum 3 meseca od dana povratka sa putovanja, a za ulazak u Republiku Tursku minimum 6 meseci od dana povratka sa putovanja.
* Molimo putnike da vode računa o važnosti putnih isprava, naročito dečjih.
* Organizator putovanja nije ovlašćen i ne ceni valjanost putnih i drugih isprava. Putnici koji nisu državljani Srbije u obavezi su da se sami upoznaju sa viznim režimom zemlje u koju putuju.  Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju...) informišu na sajtu Delegacije EU u Srbiji www.europa.rs ili u ambasadi ili konzulatu zemlje u koju putuju i kroz koje prolaze. Agencija ne snosi odgovornost u slučaju da pogranične vlasti onemoguće putniku ulaz na teritoriju EU.
* Ukoliko putnici izvrše doplatu za dodatno sedište u autobusu, nemaju prava na refundiranje novca nakon putovanja ukoliko u autobusu ostane još slobodnih mesta.
* 48h pred polazak organizator putovanja šalje obaveštenje sa svim detaljima polaska. Ukoliko ne dobijete poruku obavezno kontaktirajte agenciju radi dobijanja tačnih podataka oko polaska na putovanje.
* Zaustavljanje radi usputnih odmora predviđeno je na svakih 3,5 do 4h vožnje na usputnim stajalištima, u zavisnosti od raspoloživosti kapaciteta stajališta i uslova na putu.
* Mole se putnici da vode računa o svojim putnim ispravama, novcu i stvarima u toku trajanja aranžmana. Ostavljanje vrednih stvari u autobusu i u hotelskim sobama nije preporučljivo jer ni prevoznik ni hotel ne odgovaraju za iste! U slučaju obijanja autobusa, putnik može zatražiti nadoknadu štete samo za svoje osigurane stvari kod ovlašćenih osiguravajućih kuća. Organizator putovanja ne može odgovarati niti se organizatoru putovanja pišu prigovori u slučaju ovih nepredviđenih okolnosti.
* Napominjemo da je putovanje grupno i tome je sve podređeno. Prema tome, potrebno je jasno sagledavanje situacije da su u vozilu, muzika i filmovi koji se puštaju neutralni po svom sadržaju. Temperatura u vozilu ne može se individualno za svako sedište podešavati i imajte u vidu da ono što je za nekoga toplo, za drugog je hladno i sl. Dakle, za grupno putovanje potrebno je puno razumevanje među putnicima i osećaj kolektivizma.
* Prostor za prtljag u autobusu je ograničen i predviđena količina prtljaga po putniku je jedan kofer i jedan komad ručnog prtljaga.
* Upozoravaju se putnici da zbog poštovanja satnica predviđenih programom putovanja, ne postoji mogućnost zadržavanja autobusa na graničnom prelazu radi regulisanja povraćaja sredstava po osnovu “tax free” pa Vas molimo da to imate u vidu.
* Organizator putovanja zadržava pravo promene programa putovanja usled nepredviđenih objektivnih okolnosti (npr. gužva na granicama, gužva u saobraćaju, zatvaranje nekog od lokaliteta predviđenog za obilazak...).
* Organizator putovanja i izleta na putovanju zadržava pravo izmene termina i uslova izvođenja fakultativnih izleta predviđenih programom kao i redosleda razgledanja usled objektivnih okolnosti. Molimo da uzmete u obzir da postoji mogućnost da usled državnih ili verskih praznika na određenoj destinaciji neki od lokaliteta ili tržnih centara, prodavnica, restorana, muzeja... ne rade.
* Dužina trajanja slobodnog vremena za individualne aktivnosti tokom programa putovanja zavisi od objektivnih okolnosti (npr. dužine trajanja obilazaka, termina polazaka, vremena dolaska i daljeg rasporeda u aranžmanu).
* Putnicima koji imaju za cilj posete muzejima i galerijama, preporučujemo da na internetu provere radno vreme istih i da željene posete usklade sa slobodnim vremenom na putovanju.
* Oznaka kategorije hotela u programu je zvanično utvrđena i važeća na dan zaključenja ugovora između organizatora putovanja i ino partnera, te eventualne naknadne promene koje organizatoru putovanja nisu poznate ne mogu biti relevantne.
* U smeštajne objekte se ulazi prvog dana boravka od 15:00h (postoji mogućnost ranijeg ulaska), a napuštaju se poslednjeg dana boravka najkasnije do 09:00h. Svaki hotel ima restoran. Svaka soba ima tuš / WC. Smeštaj iz ove ponude registrovan je, pregledan i standardizovan od strane Nacionalne turističke asocijacije zemlje u kojoj se nalazi. Organizator putovanja u slučaju ne objavljivanja tačnog imena hotela, obavezuje se da ime postavi najkasnije 7 dana pre polaska na put. U slučaju promene hotela, ukoliko je naznačen hotel na programu putovanja, organizator je dužan o tome obavestiti sve putnike pismenim putem, a zamenjen hotel mora u svemu odgovarati standardima hotela datog u opisu programa. Ukoliko eventualnu zamenu ugovorenog smeštaja ne prihvatite, možete odustati od putovanja, bez ikakvih posledica.
* Opisi smeštajnih objekata su informativnog karaktera. Za eventualna odstupanja i kvalitet usluge u okviru smeštajnih objekata, organizator putovanja ne snosi odgovornost jer to isključivo zavisi od smeštajnih objekata. Neki od dopunskih sadržaja smeštajnih objekta su dostupni uz doplatu. Postoji mogućnost odstupanja i promena oko dostupnosti nekih sadržaja, jer isključivo zavise od smeštajnih objekata (npr. sef, parking, mini-bar, TV, klima uređaj, fen za kosu, internet...). Savetujemo da se i sami više informišete o istima putem interneta, na društvenim mrežama i specijalizovanim portalima koji pružaju tu vrstu pomoći putnicima poput [www.tripadvisor.com](https://www.tripadvisor.com/), [www.booking.com…](http://www.booking.com…)
* Organizator putovanja ne može da utiče na razmeštaj po sobama jer to isključivo zavisi od recepcije smeštajnog objekta.
* Zahtevi za konektovane sobe, family sobe i sl uzeće se u razmatranje ali grupni autobuski aranžmani ne podrazumevaju ovakvu vrstu smeštaja niti izbora soba i njihovog sadržaja (balkon, terasa, pušačka soba, spratnost, francuski ležaj…). Agencija organizator ne može obećavati ovakve usluge.
* Smeštaj na grupnim aranžmanima ovog tipa je u dvokrevetnim ili dvokrevetnim sobama sa pomoćnim ležajem namenjene za smeštaj treće osobe. Sobe sa pomoćnim ležajem su manje komforne, a treći ležaj je pomoćni i može biti standardnih ili manjih dimenzija. Napominjeno da pomoćni ležaj može bitnije ugroziti komfor trećeg putnika (pomoćni ležaj je obično žičani sa tankim dušekom, ili je fotelja ili kauč na razvlačenje).
* Sva vremena u programima putovanja su data po lokalnom vremenu zemlje u kojoj se boravi.
* Potpisnik ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i osiguranja, kao i Opštim uslovima putovanja organizatora putovanja.
* Maloletni putnici prilikom putovanja moraju imati overenu saglasnost roditelja / staratelja.
* Međunarodno putno zdravstveno osiguranje je obavezno za pojedine destinacije. Savetujemo Vas da isto posedujete za sva Vaša putovanja jer u suprotnom sami snosite odgovornost za eventualne posledice prilikom kontrole države u koju putujete kao i kontrole u državama kroz koje prolazite.
* Za sve informacije date usmenim, telefonskim ili elektronskim putem agencija ne snosi odgovornost. Validan je samo pisani program putovanja istaknut u prostorijama agencije.
* Organizator zadržava pravo da putem Last minute ponude prodaje svoje aranžmana po cenama koje su drugačije od onih u cenovniku. Stranke koje su započele plaćanje ili uplatile aranžman po cenama objavljenim u ovom cenovniku nemaju pravo da potražuju nadoknadu na ime eventualne razlike u ceni.

